
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


12 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1300 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της αριθ. 8717/87833/22-8-2012 
απόφασης του Αναπληρωτή Υπουργού Αγροτι¬ 
κής Ανάπτυξης και Τροφίμων «Ορισμός των φυ- 
τοϋγειονομικών ελεγκτών στα Περιφερειακά Κέ¬ 
ντρα Προστασίας Φυτών και Ποιοτικού Ελέγχου 
και καθορισμός των καθηκόντων τους.» (Β' 2494). 

2 Έγκριση του Κανονισμού Διδακτορικών Σπου¬ 
δών του Τμήματος Ιστορίας και Αρχαιολογίας του 
Εθνικού και Καποδιστριακού Πανεπιστημίου Αθη¬ 
νών. 

3 Καθορισμός γνωστικού αντικειμένου μέλους 
Ε.ΔΙ.Π. του Κυριάκου Τσιακμάκη του Απόστολου, 
του Τμήματος Ηλεκτρονικών Μηχανικών Τ.Ε. της 
Σχολής Τεχνολογικών Εφαρμογών του ΑΤΕΙ-Θ. 


ΑΠΟΦΑΣΕΙΣ 

Αριθμ. 3235/45713 (1) 

Τροποποίηση της αριθ. 8717/87833/22-8-2012 
απόφασης του Αναπληρωτή Υπουργού Αγροτι¬ 
κής Ανάπτυξης και Τροφίμων «Ορισμός των φυ- 
τοϋγειονομικών ελεγκτών στα Περιφερειακά Κέ¬ 
ντρα Προστασίας Φυτών και Ποιοτικού Ελέγχου 
και καθορισμός των καθηκόντων τους.» (Β' 2494). 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) αα) Του άρθρου 4 του ν. 2147/1952 «Περί προλή- 
ψεως και καταστολής των ασθενειών και εχθρών των 
φυτών και περί οργανώσεως της Φυτοπαθολογικής Υπη¬ 
ρεσίας» (ΑΊ 55) και ββ) των παρ. 1,2,3 και 5 του άρθρου 
1 και του άρθρου 3 του ν. 1338/1983 «Εφαρμογή του 
Κοινοτικού Δικαίου» (Α' 34), όπως ισχύει. 

β) Της υποπερίπτ. ίν' της περίπτ. ζ' της παρ. 1 του άρ¬ 
θρου 2 του π.δ. 365/2002 «Μέτρα προστασίας κατά της 


εισαγωγής από άλλο κράτος μέλος ή τρίτη χώρα στη 
Χώρα ή μέσω αυτής σε άλλο κράτος μέλος της Κοινό¬ 
τητας οργανισμών επιβλαβών για τα φυτά ή τα φυτικά 
προϊόντα και κατά της εξάπλωσης τους στο εσωτερικό 
της, σε συμμόρφωση προς την Οδηγία 2000/29/ΕΚ του 
Συμβουλίου και των Οδηγιών 92/90/ΕΟΚ, 93/50/ΕΟΚ, 
93/51 /ΕΟΚ, 94/3/ΕΟΚ, 2001 /32/ΕΚ, 2001 /33/ΕΚ, 2002/28/ 
ΕΚ και 2002/29/ΕΚ της Επιτροπής.» (Α' 307), όπως ισχύει. 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την κυβέρνηση και τα κυβερνητικά 
Όργανα.» (Α' 98). δ) Του άρθρου 9 του π.δ. 97/2017 «Ορ¬ 
γανισμός Υπουργείου Αγροτικής Ανάπτυξης και Τροφί¬ 
μων.» (Α' 138). 

2. Την αριθ. 11226/133908/30-11-2016 απόφαση του 
Πρωθυπουργού και του Υπουργού Αγροτικής Ανάπτυ¬ 
ξης και Τροφίμων «Ανάθεση αρμοδιοτήτων στον Υφυ¬ 
πουργό Αγροτικής Ανάπτυξης και Τροφίμων Βασίλειο 
Κόκκαλη.» (Β' 3903), όπως τροποποιήθηκε με την αριθ. 
638/128269/30-11-2017 (Β'4250) όμοια απόφαση. 

3. Την από 19-3-2018 εισήγηση της Διεύθυνσης Προ¬ 
στασίας Φυτικής Παραγωγής του Υπουργείου Αγροτικής 
Ανάπτυξης και Τροφίμων. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Τροποποίηση της αριθ. 8717/87833/22-8-2012 

υπουργικής απόφασης 

Το άρθρο 5 της αριθ. 8717/87833/22-8-2012 απόφασης 
του Αναπληρωτή Υπουργού Αγροτικής Ανάπτυξης και 
Τροφίμων «Ορισμός των φυτοϋγειονομικών ελεγκτών 
στα Περιφερειακά Κέντρα Προστασίας Φυτών και Ποιο¬ 
τικού Ελέγχου και καθορισμός των καθηκόντων τους» (Β’ 
2494), όπως τροποποιήθηκε με τις αριθ. 5583/59690/20- 
5-2013 (Β' 1317) και 1 0778/117882/24-10-2016 (Β'3522) 
όμοιες αποφάσεις, αντικαθίσταται ως εξής: 

« Άρθρο 5 

Στην παρούσα απόφαση προσαρτάται παράρτημα, 
το οποίο αποτελεί αναπόσπαστο μέρος αυτής και έχει 
ως εξής: 

Τεύχος ΒΊ 300/12.04.2018 


ΠΑΡΑΡΤΗΜΑ 



Περιφερει¬ 
ακά Κέντρα 
Προστασίας 
Φυτών, 
Ποιοτικού 
και Φυτοϋ- 
γειονομικού 
Ελένχου 

Φυτοϋγειονομικοί ελεγκτές 

1 . 

Αττικής 

Βογόπουλος Χαράλαμπος του 
Θεοδώρου 



Κανελλόπουλος Παναγιώτης του 
Μιχαήλ 



Κούτρα Μαρία του Αντωνίου 



Λόη Παναγιώτα του Φωτίου 



Μωράτης Νικόλαος του Δημητρίου 

2. 

Αχάίας 

Γιαλελή Αναστασία του Γεωργίου 



Διαμαντή Μελίνα του Φωτίου 



Λέκκα Θεοδώρα του Κωνσταντίνου 



Λυκοκανέλλος Γεώργιος του 

Χρήστου 



Πέττας Νικόλαος του Αθανασίου 



Σακκούλη Ευαγγελία του Παναγιώτη 

3. 

Βόλου 

Ανδρέογλου Φωτεινή του Ιωάννη 



Βαστάκη Αλεξάνδρα του Δημητρίου 



Γάτσιου Γαρυφαλλιά του Αθανασίου 



Κουτλούκα Ελένη του Ιάσονα 



Λάμπρος Κωνσταντίνος του 
Ελευθερίου 



Λύκας Δημήτριος του Θωμά 



Μάμαλη Βασιλική του Κωνσταντίνου 



Μόσχος Θεόδωρος του Νικολάου 



Νάσιου Γεωργία του Νικολάου 



Παππά Ιωάννα του Δημητρίου 



Στεργιοπούλου Σταυρούλα του 
Δημητρίου 



Φωτοπούλου Αννέτα του Βασιλείου 

4. 

Ηρακλείου 

Βλαχάκης Μαρίνος του Γεωργίου 



Δρόσου Άννα του Νικολάου 



Κληρονόμου Ευφροσύνη του 
Ιερώνυμου 



Μπανκής Νικόλαος του Ιωάννη 



Τζωρτζακάκη Ελένη του Γεωργίου 



Τσαγκαράκης Δευκαλίων του 
Παντελεήμονα 



Τσακμακίδου Ζωή του Πολύχρονη 

5. 

Θεσσαλονί- 

κης 

Αθανασιάδης Κωνσταντίνος του 
Αθανασίου 



Διαμαντόπουλος Κωνσταντίνος του 
Χρήστου 



Θωμάρεη Κριστίν του Ζοζέφ 



Κατωπόδης Σπυρίδων του 
Σπυρονιάννη 



Κόκκινης Λεωνίδας του Νικολάου 



Κομνηνού Ελένη του Ιωάννη 



Λάίδου Ιωάννα του Αριστείδη 



Μακρίδου Ευγενία του Φιλίππου 



Μπρέντα Ελένη Μαρία του 
Κωνσταντίνου 




Νικολάίδου Άννα του Ευθυμίου 



Ποζάνη Σωτηρία του Νικολάου 



Τσακούμη Αικατερίνη του Σταύρου 



Υφούλης Αντώνιος του Αγαθοκλή 



Φουρκιώτη Γλυκερία του Δημητρίου 

6. 

Ιωαννίνων 

Αναγνωστόπουλος Βασίλειος του 
Θεοδώρου 



Ζέρβας Συμεών του Σπυρίδωνα 



Καμπλέτσας Ανδρέας του Οδυσσέα 



Καρατζά Παναγιώτα του Αλέξανδρου 



Λίγκα Αθανασία του Ιωάννη 



Μέτσιος Νικόλαος του Στέρνιου 



Παππά Αικατερίνη του 

Κωνσταντίνου 



Ρούκος Χρήστοςτου Νικολάου 



Σιαράβας Βασίλειος του 

Χριστόφορου 



Σταύρου Κωνσταντίνος του 
Αθανασίου 

7. 

Καβάλας 

Ηλιάδου Μαρία του Γαβριήλ 



Σπύρογλου Στυλιανή του Σπύρου 



Συρόπουλος Δη μήτριος του 

Γεωρνίου 

8. 

Ναυπλίου 

Μητσόπουλος Γεώργιος του 
Παναγιώτη - Στέλλιου 



Μπαλωμένου Αδαμαντία του Ηλία 



Τσόλη Σταυρούλα του Δημητρίου 



Τυροβολάς Ηλίαςτου Ιωάννη 



Φούσκαρης Ηλίας του Γεωρνίου 



Φωτοπούλου Αγγελική του 
Δημητρίου 


Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου 2018 

Ο Υφυπουργός 

ΒΑΣΙΛΕΙΟΣ ΚΟΚΚΑΛΗΣ 


Αριθμ. απόφ. 631/16-0 3-2018 (2) 

Έγκριση του Κανονισμού Διδακτορικών Σπου¬ 
δών του Τμήματος Ιστορίας και Αρχαιολογίας 
του Εθνικού και Καποδιστριακού Πανεπιστημί¬ 
ου Αθηνών. 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. τις διατάξεις του άρθρου 45 του ν.4485/2017 «Ορ¬ 
γάνωση και Λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» (ΦΕΚ ΑΊ14), 

2. την υπ’ αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων, 

3. την παρ. 3ε, του άρθρου 9, του ν.3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ ΑΊ 48), 

4. τιςδιατάξειςτου ν.4009/2017 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ95), 
όπως τροποποιήθηκαν και ισχύουν, 

5. τις διατάξεις του ν.4386/2016 «Ρυθμίσεις για την 
έρευνα και άλλες διατάξεις» (ΦΕΚ Α’83), όπως τροπο¬ 
ποιήθηκαν και ισχύουν, 

6. το π.δ. 85/31 -5-2013 (ΦΕΚ ΑΊ 24) «Ίδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών», 

8. την απόφαση της Συγκλήτου του Ε.Κ.Π.Α. (11" συ¬ 
νεδρία 28-02-2018), 

9. το απόσπασμα πρακτικών της Συνέλευσης του Τρή¬ 
ματος Ιστορίας και Αρχαιολογίας του Ε.Κ.Π.Α. (συνεδρί¬ 
αση 4η/30-11-2017), 

10. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

την έγκριση του Κανονισμού Διδακτορικών Σπουδών 
τουΤμήματος Ιστορίας και Αρχαιολογίας του Εθνικού και 
Καποδιστριακού Πανεπιστημίου Αθηνών ως ακολούθως: 

Άρθρο 1 

Γενικές Αρχές 

Οι διδακτορικές σπουδές του Τμήματος Ιστορίας και 
Αρχαιολογίας του Εθνικού και Καποδιστριακού Πανεπι¬ 
στημίου Αθηνών οργανώνονται και λειτουργούν σύμ¬ 
φωνα με τις διατάξεις του ν. 4485/2017 και του εν γένει 
θεσμικού πλαισίου όπως κάδε φορά ισχύει. Αποσκοπούν 
στην προαγωγή της πρωτότυπης επιστημονικής έρευνας 
και οδηγούν στην απόκτηση Διδακτορικού Διπλώματος 
(Δ.Δ.), το οποίο πιστοποιεί την εκπόνηση πρωτότυπης 
επιστημονικής έρευνας και την ουσιαστική συνεισφο¬ 
ρά του/της κατόχου του στην εξέλιξη της γνώσης στον 
αντίστοιχο επιστημονικό κλάδο. 

Άρθρο 2 

Δικαίωμα υποβολής αίτησης για εκπόνηση 

Διδακτορικής Διατριβής 

Δικαίωμα υποβολής αίτησης για εκπόνηση διδα¬ 
κτορικής διατριβής έχει ο/η κάτοχος Διπλώματος Με¬ 
ταπτυχιακών Σπουδών (Δ.Μ.Σ.) Α.Ε.Ι. της ημεδαπής ή 
αναγνωρισμένου ως ισότιμου της αλλοδαπής ή ενιαί¬ 
ου και αδιάσπαστου τίτλου σπουδών μεταπτυχιακού 
επιπέδου του άρθρου 46 του ν.4485/2017. Σε ειδικές 
περιπτώσεις, όπως σοβαρό επιστημονικό έργο, δημο¬ 
σιευμένο σε έγκυρα επιστημονικά περιοδικά με κριτές 
η/και σε εκδόσεις της ημεδαπής ή/και της αλλοδαπής, 
γίνεται αιτιολογημένα δεκτός, με απόφαση Συνέλευσης 
τουΤμήματος, ως υποψήφιος διδάκτορας και μη κάτοχος 
Δ.Μ.Σ. (άρδρο 38 του ν. 4485/2017). 

Σε αυτή την περίπτωση ο υποψήφιος διδάκτορας υπο- 
χρεούται να παρακολουθήσει μαθήματα/σεμινάρια του 
γνωστικού αντικειμένου στο οποίο εντάσσεται η ερευ¬ 
νητική του πρόταση. Αυτά ορίζονται από την Τριμελή 


Εξεταστική Επιτροπή και εγκρίνονται στη Συνέλευση 
τουΤμήματος. 

Άρθρο 3 

Διαδικασία υποβολής αίτησης για εκπόνηση 

διδακτορικής διατριβής 

Οι ενδιαφερόμενοι μπορούν να υποβάλλουν αίτηση 
μετά τη δημοσίευση σχετικής πρόσκλησης/εκδήλωσης 
ενδιαφέροντος για εκπόνηση διδακτορικής διατριβής, 
σύμφωνα με το άρθρο 42, ν. 4485/2017. 

Η πρόσκληση/εκδήλωση ενδιαφέροντος δημοσιο¬ 
ποιείται διά του ημερήσιου τύπου και αναρτάται στους 
οικείους διαδικτυακούς τόπους του Ιδρύματος. 

Οι προϋποθέσεις, οι όροι, οι προθεσμίες και οι διαδι¬ 
κασίες κατάθεσης υποψηφιοτήτων και επιλογής υποψη¬ 
φίων διδακτόρων, καθώς και πρόσθετες υποχρεώσεις 
αυτών, ρήτρες, παραδοτέα και χρονικά όρια ολοκλή¬ 
ρωσης των διατριβών, μνημονεύονται ρητά στη σχετι¬ 
κή προκήρυξη - πρόσκληση, σύμφωνα με τον παρόντα 
κανονισμό. 

Άρθρο 4 

Απαιτούμενα δικαιολογητικά. 

1. Αίτηση εκπόνησης διδακτορικής διατριβής όπου 
αναγράφονται: 

- προτεινόμενος τίτλος της διδακτορικής διατριβής 

- προτεινόμενη γλώσσα εκπόνησης της διδακτορικής 
διατριβής 

- προτεινόμενος επιβλέπων της διδακτορικής διατρι¬ 

βής 

2. Τεκμηριωμένη επιστημονική πρόταση της διδακτο¬ 
ρικής διατριβής 

3. Αναλυτικό Βιογραφικό Σημείωμα 

4. Φωτοτυπία αστυνομικού δελτίου ταυτότητας 

5. Αναγνώριση ισοτιμίας του μεταπτυχιακού διπλώ¬ 
ματος από το Δ.Ο.Α.ΤΑ.Π. (για πτυχιούχους ΑΕΙ του εξω¬ 
τερικού) 

6. Αντίγραφο Πτυχίου 

7. Αντίγραφο μεταπτυχιακού διπλώματος 

8. Αναλυτική βαθμολογία των μεταπτυχιακών σπου¬ 
δών 

9. Αντίγραφο διπλωματικής μεταπτυχιακής εργασίας 
σε ψηφιακή μορφή 

10. Δημοσιεύσεις σε ψηφιακή μορφή 

Άρθρο 5 

Διαδικασία επιλογής υποψηφίων διδακτόρων 

Η Συνέλευση τουΤμήματος, αφού λάβει υπόψη τις αι¬ 
τήσεις που έχουν υποβληθεί, τις κατηγοριοποιεί με βάση 
τη συνάφεια του ερευνητικού αντικειμένου και ορίζει μία 
τριμελή επιτροπή ανά κατηγορία αιτήσεων. 

Κάθε τριμελής επιτροπή, που αποτελείται από μέλη 
Δ.Ε.Π. του Τμήματος, εξετάζει τις αντίστοιχες αιτήσεις και 
τα συνυποβαλλόμενα έγγραφα και καλεί τους υποψηφί¬ 
ους σε συνέντευξη. Κατόπιν υποβάλλει στη Συνέλευση 
του Τμήματος αναλυτικό υπόμνημα για κάθε υποψήφιο 
στο οποίο αναγράφονται οι λόγοι για τους οποίους γίνε¬ 
ται δεκτός ή απορρίπτεται, καθώς και ο προτεινόμενος 
επιβλέπων, εφόσον αυτός δεν έχει προταθεί από τον 

υποψήφιο. Η Συνέλευση του Τμήματος, αφού λάβει υπό¬ 
ψη της τη γνώμη του προτεινόμενου από την επιτροπή 
επιβλέποντος και το υπόμνημα της επιτροπής, εγκρίνει 
ή απορρίπτει αιτιολογημένα την αίτηση του υποψηφίου. 

Στην εγκριτική απόφαση ορίζεται και η γλώσσα συγ- 
γραφήςτης διδακτορικής διατριβής που δύναται να είναι 
η ελληνική ή σε ειδικές περιπτώσεις η αγγλική (παρ. 3, 
άρθρο 38 και παρ. 2 του άρθρου 39 του ν. 4485/2017). 

Οι υποψήφιοι που γίνονται δεκτοί υποβάλλουν στη 
Γραμματεία του Τμήματος αίτηση εγγραφής και έκδοσης 
κωδικών πρόσβασης στις ηλεκτρονικές υπηρεσίες του 
Ιδρύματος. 

Μετά την εγγραφή των υποψήφιων διδακτόρων και 
τον ορισμό των τριμελών συμβουλευτικών επιτροπών, 
τα ονόματα των υποψήφιων διδακτόρων, των επιβλε- 
πόντων μελών Δ.Ε.Π. ή ερευνητών/τριών, οι τίτλοι των 
εκπονούμενων διδακτορικών διατριβών και σύντομη 
περίληψη (400 λέξεων) αυτών, καθώς και τα μέλη των 
τριμελών συμβουλευτικών επιτροπών αναρτώνται από 
τη Γραμματεία του Τμήματος στον διαδικτυακό τόπο του 
Τμήματος στην ελληνική και στην αγγλική γλώσσα (παρ. 
4, άρθρο 39 του ν. 4485/2017). 

Άρθρο 6 

Επίβλεψη διδακτορικής διατριβής 

1. Επιβλέπων/ουσα διδακτορικής διατριβής 

Δικαίωμα επίβλεψης διδακτορικών διατριβών έχουν τα 

μέλη Δ.Ε.Π. Α' βαθμίδας, Αναπληρωτή και Επίκουρου του 
οικείου ή άλλου Α.Ε.Ι. ή ερευνητές Α’, Β' ή Γ' βαθμίδας από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή ως διαφορετικά ορί¬ 
ζεται από το ισχύον εκάστοτε νομοθετικό πλαίσιο (παρ. 1, 
άρθρο 39 του ν. 4485/2017). 

Κάδε Επιβλέπων/ουσα μπορεί να επιβλέπει το ανώτε¬ 
ρο έως 8 (οκτώ) υποψήφιους διδάκτορες. Στον μέγιστο 
αυτό αριθμό δεν προσμετρώνται όσοι υποψήφιοι δι¬ 
δάκτορες βρίσκονται σε αναστολή σπουδών και όσοι 
έχουν συμπληρώσει τρία (3) ημερολογιακά έτη από την 
ημερομηνία εισαγωγής τους. 

2. Τριμελής Συμβουλευτική Επιτροπή 

Η Συνέλευση του Τμήματος αναθέτει στον/στην προ- 
τεινόμενο/η επιβλέποντα/ουσα, σύμφωνα με την παρά¬ 
γραφο 3 του άρθρου 38 του ν. 4485/2017, την επίβλεψη 
της διδακτορικής διατριβής και ορίζει Τριμελή Συμβου¬ 
λευτική Επιτροπή, με αρμοδιότητα να πλαισιώνει και να 
υποστηρίξει την εκπόνηση και συγγραφή της. 

Στην Τριμελή Συμβουλευτική Επιτροπή μετέχουν ως 
μέλη, ο επιβλέπων και δύο ακόμη μέλη Δ.Ε.Π. Α' βαθμί¬ 
δας, Αναπληρωτή και Επίκουρου από το οικείο ή άλλο 
Α.Ε.Ι., ή καθηγητές/τριες αναγνωρισμένων ως ομοταγών 
ιδρυμάτων της αλλοδαπής, οι οποίοι είναι κάτοχοι διδα¬ 
κτορικού διπλώματος, ή ερευνητές/τριεςτων βαθμιδών 
Α’, Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή από 


αναγνωρισμένα ερευνητικά κέντρα ή ινστιτούτα της 
αλλοδαπής και έχουν το ίδιο ή συναφές γνωστικό αντι¬ 
κείμενο με την υπό κρίση διδακτορική διατριβή. 

Στην Τριμελή Συμβουλευτική Επιτροπή μετέχει τουλά¬ 
χιστον ένα (1) μέλος Δ.Ε.Π. από τις τρεις πρώτες βαθμίδες 
του Τμήματος Ιστορίας και Αρχαιολογίας (παρ. 2, άρθρο 
39 του ν. 4485/2017). 

2α. Αντικατάσταση μελών Τριμελούς Συμβουλευτικής 
Επιτροπής 

Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να επιβλέψει για 
τουλάχιστον έξι (έξι) μήνες, η Συνέλευση του Τμήματος, 
εκτιμώντας τις περιστάσεις, αναθέτει σε άλλο άτομο την 
επίβλεψη, σύμφωνα με όσα ορίζονται στις προηγούμε¬ 
νες παραγράφους, είτε με δική της πρωτοβουλία, είτε 
ύστερα από αίτηση του/της Υ.Δ. και γνώμη του/της προ- 
τεινόμενου/ης επιβλέποντος/ουσας. Διαφορετικά, ανα¬ 
θέτει σε ένα από τα άλλα δύο (2) μέλη τηςΤριμελούς Συμ¬ 
βουλευτικής Επιτροπής, ακόμη και κασ' υπέρβαση του 
μέγιστου αριθμού υποψήφιων διδακτόρων που μπορεί 
να επιβλέπεται ανά άτομο, σύμφωνα με όσα ορίζονται 
στον παρόντα Κανονισμό (άρθρο 39 του ν. 4485/2017) 
εφόσον το μέλος αυτό υπηρετεί στο Τμήμα στο οποίο 
εκπονείται η διδακτορική διατριβή. 

2β. Μετακίνηση/συνταξιοδότηση Επιβλέποντος/ου- 
σας 

Αν ο/η αρχικά επιβλέπων/ουσα μετακινήσει σε άλλο 
Α.Ε.Ι. ή Τμήμα Α.Ε.Ι. ή συνταξιοδοτήσει, συνεχίζει να 
εκτελεί χρέη επιβλέποντος/ουσας των διδακτορικών 
διατριβών που έχει αναλάβει και ο τίτλος απονέμεται 
απότοΤμήμα Ιστορίας και Αρχαιολογίας του Εθνικού και 
Καποδιστριακού Πανεπιστήμιου Αθηνών (παρ. 3, άρθρο 
39 του ν. 4485/2017). 

Σε κάδε περίπτωση, τα αφυπηρετήσαντα μέλη τηςΤρι- 
μελούς Συμβουλευτικής Επιτροπής, με απόφαση της Συ¬ 
νέλευσης του Τμήματος, αντικαθίστανται από ισάριθμα 
μέλη, προκειμένου να οριστεί η επταμελής εξεταστική 
επιτροπή για την κρίση της διδακτορικής διατριβής. 

3. Επταμελής Εξεταστική Επιτροπή 

Η Συνέλευση του Τμήματος Ιστορίας και Αρχαιολο¬ 
γίας ορίζει Επταμελή Εξεταστική Επιτροπή για την κρί¬ 
ση της Διδακτορικής Διατριβής (παρ. 1, άρθρο 41, του 
ν.4485/2017). 

Στην επταμελή εξεταστική επιτροπή μετέχουν τα μέλη 
της τριμελούς συμβουλευτικής επιτροπής, εκτός από 
τα αφυπηρετήσαντα μέλη αυτής, τα οποία με απόφα¬ 
ση της Συνέλευσης του Τμήματος αντικαθίστανται από 
ισάριθμα μέλη που πληρούν τα κριτήρια του δεύτερου 
και τρίτου εδαφίου της παραγράφου 2 του άρθρου 39 
του ν.4485/2017, καθώς και τέσσερα (4) επιπλέον μέλη, 
που πληρούν τα κριτήρια του δευτέρου εδαφίου της 
παραγράφου 2 του άρθρου 39 του ν.4485/2017. 

Τα αφυπηρετήσαντα μέλη τηςΤριμελούς Συμβουλευ¬ 
τικής Επιτροπής, που αντικαταστάθηκαν, μπορούν να 
παρίστανται στη συνεδρίαση της επταμελούς εξεταστι¬ 
κής επιτροπής χωρίς δικαίωμα ψήφου (άρθρα 39 και 41 
του ν. 4485/2017). 

Άρθρο 7 

Χρονική διάρκεια, Δικαιώματα και Υποχρεώσεις 
Υποψηφίων Διδακτόρων 

1. Χρονική διάρκεια 

Η ελάχιστη χρονική διάρκεια για την απόκτηση του 
Διδακτορικού Διπλώματος είναι τρία (3) πλήρη ημερο¬ 
λογιακά έτη από την ημερομηνία ορισμού της Τριμε¬ 
λούς Συμβουλευτικής Επιτροπής (άρδρο 40, παρ. 1 του 
ν. 4485/2017). 

Είναι δυνατή η διετής παράταση έως την ολοκλήρωση 
της διατριβής. Η παράταση εγκρίνεται από τη Συνέλευση 
του Τμήματος, ύστερα από αίτηση του υποψηφίου και 
αιτιολογημένη έκθεση του επιβλέποντος τη διδακτορική 
διατριβή. 

Η μέγιστη διάρκεια εκπόνησης διδακτορικής διατρι¬ 
βής είναι πέντε (5) έτη. 

Οι υποψήφιοι διδάκτορες δικαιούνται να αναστείλουν 
τις σπουδές τους σε εξαιρετικές περιπτώσεις (π.χ. στρά¬ 
τευση, σοβαρή ασθένεια, σοβαροί οικογενειακοί και 
ειδικοί επαγγελματικοί λόγοι). Ο χρόνος της αναστολής 
δεν είναι δυνατόν να υπερβαίνει τα δύο έτη και η αίτη¬ 
ση πρέπει να συνοδεύεται από την έγγραφη σύμφωνη 
γνώμη του επιβλέποντα. Το διάστημα της αναστολής 
δεν συμπεριλαμβάνεται στους χρόνους προθεσμίας ολο¬ 
κλήρωσης των σπουδών. Για το συγκεκριμένο χρονικό 
διάστημα ο υποψήφιος διδάκτορας είναι ανενεργός και 
δεν επωφελείται των δικαιωμάτων και των παροχών που 
προβλέπονται για τους υποψήφιους διδάκτορες. 

2. Δικαιώματα και Υποχρεώσεις 

Οι υποψήφιοι διδάκτορες υποχρεούνται σε ανανέωση 
εγγραφής ανά ακαδημαϊκό έτος (άρθρο 45, παρ. 2 του 
ν. 4485/2017). 

Οι υποψήφιοι διδάκτορες κάθε έτος, πριν το πέρας του 
εαρινού εξαμήνου, παρουσιάζουν προφορικά και υπο¬ 
βάλλουν και εγγράφως αναλυτικό υπόμνημα ενώπιον 
της Τριμελούς Συμβουλευτικής Επιτροπής, σχετικά με 
την πρόοδο της διδακτορικής διατριβής τους. Αντίγραφο 
του υπομνήματος, καθώς και σχόλια επ' αυτού από τον 
επιβλέποντα ή τηνΤριμελή Συμβουλευτική Επιτροπή και 
εκθέσεις προόδου καταχωρίζονται στον ατομικό φάκελο 
του υποψηφίου (παρ. 2, άρθρο 40 του ν. 4485/2017). 

Οι διδακτορικές σπουδές προσφέρονται δωρεάν. 

Οι υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών. Μέχρι 
και πέντε (5) έτη μετά την ολοκλήρωση της διδακτορι- 
κήςτους διατριβής, διατηρούν δικαιώματα πρόσβασης, 
δανεισμού και χρήσης των ηλεκτρονικών υπηρεσιών 
των πανεπιστημιακών βιβλιοθηκών (άρθρο 40, παρ. 3 
τουν. 4485/2017). 

Οι υποψήφιοι διδάκτορες υποχρεούνται να συμμε¬ 
τέχουν σε ημερίδες μεταπτυχιακών φοιτητών και υπο¬ 
ψηφίων διδακτόρων, σε ειδικές διαλέξεις ή μεταπτυχι¬ 
ακά σεμινάρια του γνωστικού αντικειμένου στο οποίο 
εντάσσονται. 

Με πρόταση της Συνέλευσης του Τμήματος και κοινή 
απόφαση των Υπουργών Παιδείας και Οικονομικών μπο¬ 
ρεί να ανατίθεται σε Υ.Δ. η επικουρία Μελών Δ.Ε.Π. σε 


προπτυχιακό και μεταπτυχιακό επίπεδο με ωριαία αντιμι¬ 
σθία που επιβαρύνει τον προϋπολογισμό του Ιδρύματος 
(άρθρο 9, παράγραφος 3, εδάφιο ε, του ν. 3685/2008). 

Υποψήφιοι/ες Διδάκτορες που εμπίπτουν στο άρθρο 
19 παρ. 4 του ν.4452/2017 δύναται να προσλαμβάνονται 
ως ακαδημαϊκοί υπότροφοι δια πράξεως του οικείου 
Τμήματος με σχέση εργασίας ιδιωτικού δικαίου ορι¬ 
σμένου χρόνου για τη διεξαγωγή διδακτικού, ερευνη¬ 
τικού, επιστημονικού, οργανωτικού, εργαστηριακού ή 
κλινικού έργου καθοριζόμενου δια της συμβάσεως. Η 
προκήρυξη του γνωστικού αντικειμένου γίνεται έπειτα 
από πρόταση της Συνέλευσης του Τομέα και έγκριση 
από τη Συνέλευση Τμήματος. Η διάρκεια της συμβάσε¬ 
ως καθορίζεται μέχρι ενός πανεπιστημιακού έτους κατά 
περίπτωση, ανάλογα με τις ανάγκες του Τομέα. Δύναται 
αυτή να ανανεώνεται ή να παρατείνεται, πλην όμως ο 
συνολικός χρόνος πρόσληψης δεν δύναται να υπερβεί 
τα τρία (3) πανεπιστημιακά έτη. Η απασχόληση των ανω¬ 
τέρω δύναται να είναι πλήρης ή μερική και η κάλυψη 
της αποζημίωσης τους σα γίνεται από υποτροφίες και 
πόρους που σα εξασφαλίζει τοΤμήμα, χωρίς αύξηση της 
κρατικής επιχορήγησης προςτο οικείο Α.Ε.Ι. και σύμφω¬ 
να με τις κείμενες διατάξεις. 

Άρθρο 8 

Εκπόνηση της διδακτορικής διατριβής 

1. Ορισμός /αλλαγή Θέματος διδακτορικής διατριβής 

Η οριστικοποίηση ή τροποποίηση του προσωρινού 

τίτλου της διδακτορικής διατριβής καθώς και η γλώσσα 
συγγραφής και υποστήριξης της ορίζονται με αίτηση 
του επιβλέποντος προς τη Γραμματεία του Τμήματος 
τουλάχιστον τρεις μήνες πριν από τη λήξη του χρόνου 
εκπόνησης της διατριβής και επικυρώνονται από τη Συ¬ 
νέλευση του Τμήματος. 

2. Οδηγίες συγγραφής διδακτορικής διατριβής 

Η έκταση της διδακτορικής διατριβής ορίζεται μεταξύ 
100.000 έως 150.000 λέξεων περιλαμβανομένων των ση¬ 
μειώσεων όχι όμως της βιβλιογραφίας, των πινάκων, των 
σχεδίων και της εικονογράφησης. Ειδικότερα ορίζεται 
ότι το κείμενο θα πρέπει να είναι γραμμένο σε μέγεθος 
γραμματοσειράς 12" και διάστιχο 1,5, οι δε σημειώσεις 
σε μέγεθος 10" και μονό διάστιχο. Επίσης το εξώφυλλο 
δα πρέπει να ακολουθεί το υπόδειγμα που παρατίθεται 
στο παράρτημα του παρόντος κανονισμού. 

3. Γλώσσα συγγραφής διδακτορικής διατριβής 

Η Διδακτορική Διατριβή συντάσσεται σε γλώσσα που 
αποφασίζει η Συνέλευση του Τμήματος, η οποία λαμβά¬ 
νει υπόψη τη γλώσσα συγγραφής που έχει προτείνει ο 
υποψήφιος διδάκτορας στην αίτηση του (άρθρο 38 παρ. 
2 και 3 του ν. 4485/2017). 

Άρθρο 9 

Κρίση διδακτορικής διατριβής 

Μετά την ολοκλήρωση της συγγραφής της Διδακτορι¬ 
κής Διατριβής, ο υποψήφιος καταθέτει στη Γραμματεία 
του Τμήματος αίτηση για τη δημόσια υποστήριξη και 
την αξιολόγηση της, η οποία εξετάζεται από τηνΤριμελή 
Συμβουλευτική Επιτροπή. Αν ηΤριμελήςΣυμβουλευτική 
Επιτροπή αποδεχτεί την αίτηση του υποψηφίου, συντάσ¬ 
σει αναλυτική εισηγητική έκθεση και την υποβάλλει στη 

Συνέλευση του Τμήματος, ζητώντας τον ορισμό Επτα- 
μελούς Εξεταστικής Επιτροπής (άρθρο 41, παρ. 1 του 
ν. 4485/2017). 

Ο υποψήφιος υποχρεούται: 

1. να παραδώσει ένα αντίτυπο σε έντυπη ή ηλεκτρο¬ 
νική μορφή σε κάθε μέλος της Επταμελούς Εξεταστικής 
Επιτροπής με εκτενή περίληψη (5 σελίδων) στην ελληνι¬ 
κή γλώσσα, εάν η διατριβή έχει γραφεί στην αγγλική και 

2. να καταθέσει υπεύθυνη δήλωση ότι η διατριβή δεν 
είναι προϊόν λογοκλοπής. 

Η διαδικασία της δημόσιας υποστήριξης προϋποθέ¬ 
τει τη φυσική παρουσία των τεσσάρων (4) τουλάχιστον 
μελών της Επταμελούς Εξεταστικής Επιτροπής, ενώ τα 
λοιπά μέλη μπορούν να συμμετέχουν και μέσω τηλεδι¬ 
άσκεψης (παρ. 3, αρ. 41, ν.4485/2017). 

Η προφορική δοκιμασία του υποψήφιου διδάκτορα 
αναγγέλλεται με ανακοινώσεις και προσκλήσεις προς 
το διδακτικό προσωπικό, τους φοιτητές και τα μέλη της 
επιστημονικής κοινότητας. 

Ο υποψήφιος διδάκτορας παρουσιάζει προφορικά 
ενώπιον της Επταμελούς Εξεταστικής Επιτροπής τη 
διατριβή του για είκοσι λεπτά (20') και έπειτα απαντά 
σε ερωτήσεις των μελών της Επταμελούς Εξεταστικής 
Επιτροπής. 

Στη συνέχεια, η Επταμελής Εξεταστική Επιτροπή συνε¬ 
δριάζει χωρίς την παρουσία τρίτων, κρίνει την εργασία 
ως προς την ποιότητα, την πληρότητα, την πρωτότυπη 
σκέψη και τη συμβολή της στην επιστήμη και με βάση 
αυτά τα κριτήρια την εγκρίνει με πλειοψηφία τουλάχι¬ 
στον πέντε (5) μελών (άρθρο 41, παρ. 3 του ν.4485/2017), 
αξιολογεί τη Διδακτορική Διατριβή με τους βαθμούς με 
τους βαθμούς ΚΑΛΩΣ, ΛΙΑΝ ΚΑΛΩΣ ή ΑΡΙΣΤΑ και συ¬ 
ντάσσει Πρακτικό Αξιολόγησης, το οποίο κατατίθεται 
στη Γραμματεία του Τμήματος. 

Σε περίπτωση που το πρακτικό φέρει υπογραφές 
τεσσάρων μελών της Επταμελούς Εξεταστικής Επιτρο¬ 
πής, και πέμπτο μέλος έχει υπογράψει την Εισηγητική 
Έκθεση, ο τίτλος θεωρείται ότι έχει χορηγήσει εγκύρως 
(ν.4186/2013, άρθρο 39, παρ. 18). 

Εάν η Επταμελής Εξεταστική Επιτροπή προτείνει να 
γίνουν επιμέρους διορθώσεις και αλλαγές, ο υποψήφιος, 
πριν την ορκωμοσία του ως διδάκτορας, οφείλει να προ- 
βεί στις διορθώσεις και - προκειμένου να ορκιστεί - να 
καταθέσει αντίγραφο της διορθωμένης διατριβής στον 
επιβλέποντα, ώστε να πιστοποιήσει ότι έλαβε υπόψη του 
τις υποδείξεις. Ακολουθεί βεβαίωση του επιβλέποντος 
στη Γραμματεία του Τμήματος, ώστε να οριστεί η ημε¬ 
ρομηνία της ορκωμοσίας του. 

Το τελικό κείμενο της διατριβής μνημονεύει τη σύνδε¬ 
ση της επταμελούς Εξεταστικής Επιτροπής. 

Άρθρο 10 

Αναγόρευση - Καθομολόγηση Διδακτόρων 

Πριν από την ορκωμοσία ο υποψήφιος υποχρεούται 
να καταθέσει στη Γραμματεία του Τμήματος τον τίτλο και 
περιλήψεις της διδακτορικής διατριβής του στα ελληνικά 
και στα αγγλικά (800 λέξεων η καθεμία), προκειμένου 
να αναρτήσουν στην ιστοσελίδα του Τμήματος, καθώς 
και ένα αντίτυπο της διδακτορικής διατριβής του στη 
Βιβλιοθήκη. 


Επίσης ο υποψήφιος υποχρεούται να καταθέσει στο 
ψηφιακό αποθετήριο του Ιδρύματος, «Πέργαμος» το 
κείμενο της διδακτορικής διατριβής του ορίζοντας τις 
προϋποθέσεις πρόσβασης σύμφωνα με την απόφαση 
της Συγκλήτου του Ιδρύματος (αρ. απόφ. 1718001307/ 
15/9/17 τροπ. 25/7/2017), καθώς και στο Εθνικό Κέντρο 
Τεκμηρίωσης. 

Η διαδικασία ολοκληρώνεται με την επίσημη ορκωμο¬ 
σία του διδάκτορα, την αναγόρευση του ως Διδάκτορα 
Φιλοσοφίας ενώπιον της Συνέλευσης του Τ μήματος και 
την παραλαβή του Διδακτορικού Διπλώματος. 

Άρθρο 11 

Πνευματικά δικαιώματα 

Τα πνευματικά δικαιώματα της διδακτορικής διατριβής 
ανήκουν στον υποψήφιο διδάκτορα, σύμφωνα με τον 
ν.2121/1993, όπως τροποποιήθηκε και ισχύει. 

Άρθρο 12 

Διαγραφή υποψηφίων διδακτόρων 

Η Συνέλευση του Τμήματος Ιστορίας και Αρχαιολο¬ 
γίας δύναται να αποφασίσει τη διαγραφή υποψηφίων 
διδακτόρων εάν: 

- δεν ανανεωθούν την ετήσια εγγραφή τους, 

- δεν υποβάλλουν ετήσια αναλυτικά υπομνήματα σχε¬ 
τικά με την πρόοδο της διατριβής τους, 

- υπερβούν τη μέγιστη χρονική διάρκεια εκπόνησης 
διδακτορικής διατριβής, όπως ορίζεται στον παρόντα 
Κανονισμό, 

- έχουν παραβιάσει τις κείμενες διατάξεις όσον αφορά 
την αντιμετώπιση πειθαρχικών παραπτωμάτων από τα 
αρμόδια πειθαρχικά Όργανα, 

- αυτοδίκαια κατόπιν αιτήσεωςτων υποψηφίων διδα¬ 
κτόρων. 

Άρθρο 13 

Εκπόνηση Διδακτορικής Διατριβής με συνεπίβλεψη 

Το Τμήμα Ιστορίας και Αρχαιολογίας του ΕΚΠΑ μπορεί 
να συνεργάζεται με ερευνητικά κέντρα και ινστιτούτα 
της ημεδαπής για την εκπόνηση διδακτορικής διατριβής 
με συνεπίβλεψη, εφόσον πληρούνται οι προϋποθέσεις 
που προβλέπει το άρθρο 43, παρ. 3 του ν. 4485/2017. 

Με απόφαση του Υπουργού Παιδείας, Έρευνας και 
Θρησκευμάτων, που δη μοσιεύεται στην Εφημερίδα της 
Κυβερνήσεως καθορίζεται κάδε σχετικό δέμα σχετικά 
με την εκπόνηση διδακτορικών διατριβών με αναγνω¬ 
ρισμένα ως ομοταγή ιδρύματα ή ερευνητικά κέντρα και 
ινστιτούτα της αλλοδαπής (παρ. 3, άρ. 43, ν.4485/2017). 

Άρθρο 14 

Μεταβατικές διατάξεις 

Οι διατάξεις του ν. 4485/2017 εφαρμόζονται και για 
τους/τις Υ.Δ. που έχουν γίνει δεκτοί/ές πριν από την 
έναρξη ισχύος του, εφόσον δεν έχει οριστεί, κατά την 
έναρξη της ισχύος του, η Επταμελής Εξεταστική Επι¬ 
τροπή του άρθρου 41 του νόμου (άρθρο 85, παρ. 5 του 
ν.4485/2017). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 

Αριθμ. πράξης 48 (3) 

Καθορισμός γνωστικού αντικειμένου μέλους 
Ε.ΔΙ.Π. του ΚυριάκουΤσιακμάκη του Απόστολου, 
τουΤμήματος Ηλεκτρονικών ΜηχανικώνΤ.Ε. της 
Σχολής Τεχνολογικών Εφαρμογών του ΑΤΕΙ-Θ. 

Ο ΠΡΥΤΑΝΗΣ 

ΤΟΥ ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ 
ΙΔΡΥΜΑΤΟΣ ΘΕΣΣΑΛΟΝΙΚΗΣ 

Έχοντας υπόψη: 

1 ,Τ ις διατάξειςτου ν. 1404/1983 (ΦΕΚΑΊ 7/24-11 -1983) 
«Δομή και λειτουργία των Τεχνολογικών Εκπαιδευτικών 
Ιδρυμάτων (ΤΕΙ)», όπως ισχύουν. 

2. Τ ις διατάξεις των άρθρων 29 και 79 του ν. 4009/2011 
(ΦΕΚΑΊ 95/6-9-2011) «Δομή, λειτουργία, διασφάλιση της 
ποιότητας των σπουδών και διεθνοποίηση των Ανώτα¬ 
των Εκπαιδευτικών Ιδρυμάτων», όπωςτροποποιήθηκαν 
και ισχύουν. 

3. Τις διατάξεις του άρθρου 27 παρ. 7 του ν. 4386/2016 
(ΦΕΚ Α 83/11-5-2016) «Ρυθμίσεις για την έρευνα και άλ¬ 
λες διατάξεις». 

4. Τις διατάξεις του άρθρου 33 παρ. 7 του ν. 4386/2016 
(ΦΕΚ Α’83/11-5-2016) όπως αντικαταστάθηκε με το άρ¬ 
θρο 20 παρ. 4 του ν. 4452/2017 (ΦΕΚ Α17/15-2-2017). 

5. Τις διατάξεις του ν. 4485/2017 (ΦΕΚ ΑΊ14/4-8-2017) 

6. Το π.δ. 160/2008 (ΦΕΚ Α' 220/3-11 -2008). 

7. Το π.δ. 82/2013 (ΦΕΚΑΊ 23/3-6-2013) «Συγχώνευση 
Σχολών - Μετονομασία Τμημάτων Συγχώνευση Τμημά¬ 
των - Κατάργηση Τμημάτων - Συγκρότηση Σχολών του 
ΑΤΕΙ-Θ». 

8. Τη με αριθ. 162818/29-09-2017 απόφαση του 
Υπουργού Παιδείας, Έρευνας και Θρησκευμάτων, η 
οποία δημοσιεύθηκε στο ΦΕΚ 993/Γ709-10-2017 σχετικά 


με την ένταξη του Κυριάκου Τσιακμάκη του Απόστολου 
σε θέση κλάδου Ε.ΔΙ.Π. ειδικότητας ΠΕΙ 2.10 Φυσικών- 
Ραδιοηλεκτρολόγων. 

9. Τη με αρ. πρωτ. ΠΦ 10.1/147/22-2-2018 αίτηση του 
Τσιακμάκη Κυριάκου, μέλους κατηγορίας Ε.ΔΙ.Π. του 
Τμήματος Ηλεκτρονικών Μηχανικών Τ.Ε. τηςΣχολήςΤε- 
χνολογικών Εφαρμογών, για καθορισμό του γνωστικού 
αντικειμένου. 

10. Το με αρ. ΦΕΚ 363/Β78-2-2018 περί κατάργησης 
ΤομέωντουΤμήματος Ηλεκτρονικών Μηχανικών Τ.Ε.της 
Σχολής Τεχνολογικών Εφαρμογών του ΑΤΕΙ-Θ. 

11. Το με αρ. 3/28-2-2018 (θέμα 8ο) απόσπασμα πρα¬ 
κτικού συνεδρίασης της Συνέλευσης του Τμήματος 
Ηλεκτρονικών ΜηχανικώνΤ.Ε.τηςΣχολήςΤεχνολογικών 
Εφαρμογών σχετικά με τον καθορισμό του γνωστικού 
αντικειμένου του ΚυριάκουΤσιακμάκη. 

12. Τηναρ. 193992/Ζ1/10-11-2017 υπουργική απόφα¬ 
ση (ΦΕΚ 579/Υ.Ο.Δ.Δ./14.11.2017) 

13. Το γεγονός ότι με την απόφαση αυτή δεν προκα- 
λείται δαπάνη σε βάρος του τακτικού προϋπολογισμού, 
αποφασίζουμε: 

Τον καθορισμό του γνωστικού αντικειμένου του Κυ¬ 
ριάκου Τσιακμάκη του Απόστολου, μέλους κατηγορίας 
Εργαστηριακού Διδακτικού Προσωπικού (Ε.ΔΙ.Π.) του 
Τμήματος Ηλεκτρονικών Μηχανικών Τ.Ε. τηςΣχολήςΤε- 
χνολογικών Εφαρμογών ως εξής: «Ηλεκτρονικά συστή¬ 
ματα μέτρησης κίνησης μικροηλεκτρονικών διατάξεων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 23 Μαρτίου 2018 
Ο Πρύτανης 
ΠΑΝΑΓΙΩΤΗΣ ΤΖΙΩΝΑΣ 

Τεύχος ΒΊ 300/12.04.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 
























